stanford-oval/wikipedia huggingface dataset:
Bengalinkielinen Wikipedia
Aiheesta muualla

Kuvia tai muita tiedostoja aiheesta Bengalinkielinen Wikipedia Wikimedia Commonsissa
Wikipedia, vapaa tietosanakirja
| --- | --- |
6 000 000 +:  englanti (en) · cebuano (ceb)
2 000 000 +:  saksa (de) · ruotsi (sv) · ranska (fr) · hollanti (nl)
1 000 000 +:  venäjä (ru) · espanja (es) · italia (it) · egyptinarabia (arz) · puola (pl) · kiina (zh) · japani (ja) · ukraina (uk) · vietnam (vi) · waray-waray (war) · arabia (ar) · portugali (pt)
500 000 +:  persia (fa) · katalaani (ca) · serbia (sr) · indonesia (id) · korea (ko) · kirjanorja (no) · tšetšeeni (ce) · turkki (tr) · suomi (fi) · tšekki (cs) · unkari (hu) · tataari (tt)
200 000 +:  serbokroaatti (sh) · romania (ro) · minnan (zh-min-nan) · baski (eu) · malaiji (ms) · heprea (he) · esperanto (eo) · armenia (hy) · tanska (da) · bulgaria (bg) · kymri (cy) · uzbekki (uz) · selkoenglanti (simple) · slovakki (sk) · viro (et) · eteläazeri (azb) · valkovenäjä (be) · kazakki (kk) · kreikka (el) · minangkabau (min) · kroatia (hr) · liettua (lt) · galicia (gl) · urdu (ur)
100 000 +:  azeri (az) · sloveeni (sl) · ladin (lld) · georgia (ka) · uusnorja (nn) · tamili (ta) · thai (th) · hindi (hi) · bengali (bn) · makedonia (mk) · latina (la) · kantoninkiina (zh-yue) · asturia (ast) · latvia (lv) · afrikaans (af) · tadžikki (tg) · burma (my)
50 000 +:  malagassi (mg) · albania (sq) · marathi (mr) · bosnia (bs) · telegu (te) · oksitaani (oc) · bretoni (br) · taraškevitsa-valkovenäjä (be-tarask) · malajalam (ml) · alasaksa (nds) · swahili (sw) · kirgiisi (ky) · kurdi (ku) · lombardi (lmo) · jaava (jv) · länsipunjabi (pnb) · newar (new) · haiti (ht) · venetsia (vec) · piemonte (pms) · baškiiri (ba) · luxemburg (lb) · sunda (su) · iiri (ga) · islanti (is) · sleesia (szl) · soranî (ckb) · länsifriisi (fy) · tšuvassi (cv) · punjabi (pa)
20 000 +:  tagalog (tl) · ido (io) · aragonia (an) · wu-kiina (wuu) · zazaki (diq) · hausa (ha) · volapük (vo) · skotti (sco) · joruba (yo) · nepali (ne) · kannada (kn) · gudžarati (gu) · alemanni (als) · interlingua (ia) · kotava (avk) · krimintataari (crh) · baijeri (bar) · sisilia (scn) · igbo (ig) · bishnupriya manipuri (bpy) · ketšua (qu) · mongoli (mn) · bali (ban) · navajo (nv) · mingreli (xmf) · sinhali (si)
BCG-rokote

BCG-rokote laitteineen
BCG-rokote (Bacillus Calmette-Guérin =BCG) eli Calmette-rokote on eläviä, heikennettyjä tuberkuloosia aiheuttavia bakteereja (nautatuberkuloosibakteeri, Mycobacterium bovis) sisältävä rokote, joka on suunnattu tuberkuloosin eri muotoja ja niiden aiheuttamia haittoja vastaan. Ihmisessä yleisimmäksi tuberkuloosin aiheuttajaksi katsotaan bakteeri nimeltään Mycobacterium tuberculosis, mutta tuntematon osuus ihmisten tuberkuloosista on Mycobacterium bovis- ja Mycobacterium africanum -bakteerien aiheuttamaa.
Rokotteen kehitti ranskalainen Pasteur-instituutissa työskennellyt lääketieteilijä Albert Calmette yhdessä Camille Guérinin kanssa vuonna 1908. Tästä nimi Bacillus Calmette-Guérin. BCG-kantaa kehitettiin vuosina 1908–1921, ja rokotteen antaminen vastasyntyneille aloitettiin ensimmäisenä Pariisissa vuonna 1921.
BCG-rokotteiden pohjana olevat bakteerikannat jakautuvat heikkoihin ja vahvoihin. Eläinkokeista poiketen vahvoihin kantoihin perustuvien rokotteiden paremmasta tehosta ihmisiin ei vielä vuonna 2006 ollut saatu näyttöä. Sen sijaan niiden haittavaikutukset ovat suuremmat. Suomessa vuodesta 2002 käytössä ollut tanskalaisen Statens Seruminstituten Copenhagen 1331 -kanta kuuluu vahvoihin bakteerikantoihin, ja rokotetta annetaan nykyään vain riskiryhmiin kuuluville lapsille eli noin 3 500 lapselle vuosittain.
Rokotteen teho

Vaikka viimeaikainen tuberkuloosin väheneminen monissa kehittyneissä maissa on liittynyt pääasiassa parantuneisiin elinolosuhteisiin ja hygieniaan rokotusten sijaan, on rokotteella kuitenkin estetty tehokkaasti pikkuvauvojen sairastumista sen aiheuttamaan aivokalvontulehdukseen ja koko elimistöön leviävään tuberkuloosiin, joka on usein tappava.
Rokote pyritään antamaan mahdollisimman varhaisessa iässä, ihanteellisesti jo vastasyntyneille, sillä vanhempien kohdalla suojateho on merkittävästi pienempi. Suomen THL:n suosituksen mukaan rokote annetaan vain alle 7-vuotiaille. Britanniassa tehdyssä seurantatutkimuksessa rokotteen suoja 15 seuraavan vuoden aikana oli 78 % kaikkia tuberkuloosin muotoja ja täydellinen eli 100 % yleistynyttä tuberkuloosia vastaan.
Rokotteen haitoista

Vakavia haittoja ovat mm. etäisinfektiot, kuten luu- tai niveltulehdus, ihonalainen paise tai iholla ilmenevä BCG-infektio, sekä yleistynyt BCG-infektio.  Näitä haittoja on todettu noin 14 / 100 000 rokotettua. Yleisinfektiota, joka voi johtaa jopa kuolemaan, on ilmennyt (ilmeneminen noin 1 / 100 000 rokotettua). 2000-luvun Suomessa on kirjattu haittarekisteriin kaksi kuolemantapausta, joissa rokotteella katsottiin olevan syy-yhteys kuolemaan  [lähde? ]
Suomalaisvauvojen tuberkuloosirokotukset aloitettiin 1940-luvulla

Suomalaisvauvojen rokotus tuberkuloosia vastaan aloitettiin 1940-luvun alussa, ja sairastumisten määrä väheni vuosi vuodelta aina vuoteen 2006 asti, jolloin uusia tapauksia ilmeni vain muutama 100 000 suomalaista kohti.
Suomessa BCG-rokotukset on 1940-luvulta lähtien annettu reiteen. Pistospaikaksi on kaikkialla muualla maailmassa vakiintunut olkavarsi, ja todistuksena rokotuksesta arpea etsitään olkavarresta.
BCG-rokote suojaa myös ympäristössämme yleisesti esiintyvän atyyppisen mykobakteerin aiheuttamalta infektiolta. Näitä tuberkuloosibakteerin sukulaisia on maaperässä ja vesissä kymmeniä, ja osa niistä voi aiheuttaa tuberkuloosia muistuttavia oireita, kuten hengitystie-, imusolmuke-, ihoinfektioita. Atyyppisen mykobakteerin aiheuttamien infektioiden määrä myös lisääntyi koko 2000-luvun alkuvuosikymmenen ajan; tartuntatautirekisterin mukaan esimerkiksi vuonna 2009 diagnosoituja tapauksia oli 550. Sairastuneista yli 70 % oli yli 60-vuotiaita, kun taas pikkulapsia (0–4-vuotiaita) oli parisen prosenttia. Päinvastoin kuin tuberkuloosia aiheuttava mykobakteeri (Mycobacterium tuberculosis), atyyppisen aiheuttamat infektiot eivät tartu ihmisestä toiseen, ja ne ovat yleensä hankalia vain henkilöille, joiden vastustuskyky on heikentynyt (esim. HIV) tai joilla on jokin vakava perussairaus.
Rokotteen laajan käytön lopetus Suomessa 2006

Vuoden 2002 elokuussa Suomessa käytetyn heikon bakteerikannan rokotevalmiste hyllytettiin valmistusmaassa laatua ja valmistusprosessia koskevien epäilyjen vuoksi. Valmistaja päätti nopeasti kokonaan lopettaa rokotteen valmistuksen. Suomessa otettiin käyttöön Tanskassa valmistettu vahvaan kantaan perustuva rokote, jolla ei ollut vielä Suomessa lain vaatimaa myyntilupaa. Rokotuksista ei haluttu kuitenkaan luopua, vaan laajaa rokotusohjelmaa jatkettiin ainoalla Euroopasta saatavilla olevalla rokotteella tulkinnanvaraisen erityisluvan perusteella. Rokotetta käytettiin ensin valmistajan ohjeiden (pistoskohta: olkavarsi) vastaisesti Suomessa (pistoskohta: reisi), mutta pistoskohdan merkityksestä haittoihin ei ole tutkimusnäyttöä. Rokotteen vaihtumisen myötä lisääntyneistä haitoista tuli tietoa varsin nopeasti, ja asia nousi rokotteesta haittaa kärsineiden läheisten taholta julkisuuteen.
Kaikille vasta-aiheettomille (rokotuskelpoisille) vastasyntyneille tarjottavasta BCG-rokotteesta on Suomessa luovuttu 1.9.2006 haittojen kasvettua hyötyjä suuremmaksi. Rokotteesta saatavan hyödyn katsottiin vähentyneen ensinnäkin siksi, että tuberkuloosin ilmeneminen oli vähentynyt Suomessa huomattavasti. Vuonna 2003 tautiin sairastui vain 420 henkilöä, ja vuosina 1995–2003 tartuntatautirekisteriin ilmoitettiin keskimäärin 5–6 lasten tuberkuloositapausta vuodessa. Toisekseen rokotteen vaihtumisen jälkeen vuonna 2002 haitat kymmenkertaistuivat, ja tehtiin päätös luopua rokotteesta aiemmin suunniteltua vuoden 2008 alkua aiemmin. Vielä vuonna 2005 rokotusten hyötyjä ja haittoja vertailtaessa puhuttiin satakertaisuudesta hyötyjen eduksi, mutta 19. toukokuuta 2006 – vajaat neljä vuotta isompihaittaisen BCG-rokotteen käyttöönoton jälkeen – Kansanterveyslaitos tiedotti, että sinänsä harvinaiset vakavat haitat ovat muodostuneet saavutettuja etuja suuremmiksi. Rokottamisessa päätettiin siirtyä koko väestöstä vain riskiryhmien rokottamiseen. Vuonna 2006 noin 57 000 vastasyntyneestä niihin arvioitiin kuuluvan 3 000 lasta. Valtakunnallisen tuberkuloosiohjelman 2006 mukaan lapsi voidaan rokottaa joissain muissakin kohonneen riskin tapauksissa lääkärin suosituksesta, vaikkei tämä kuuluisi ennaltamääriteltyihin riskiryhmiin.
BCG-rokotteen antaman suojan kestoksi useimmat asiantuntijat arvioivat noin 15 vuotta.
Aiheesta muualla

Kansanterveyslaitoksen Rokottajan käsikirjan BCG-rokotetta käsittelevä osio, 15.5.2007 (Arkistoitu – Internet Archive) Viitattu 6.11.2009
BCG vaccine. WHO (englanniksi) Viitattu 6.11.2009
Rokotusinfo ry:n BCG-rokotetta käsittelevä sivu
Kansanterveyslaitos: BCG-rokotteen haitat lisääntyneet valmisteen vaihtumisen myötä. 2006 (Arkistoitu – Internet Archive) Viitattu 6.11.2009
YLEn ruotsinkielisen tutkivan journalismin Granskat -ohjelman lähetys mm. BCG-rokotteesta 22.2 ja 24.2.2008, "Vaccinera mera?!" (Arkistoitu – Internet Archive)
Berbératin roomalaiskatolinen hiippakunta

Berbératin roomalaiskatolinen hiippakunta on katolisen kirkon Keski-Afrikan tasavallassa sijaitseva hiippakunta. Se kattaa maantieteellisesti 45 000 neliökilometrin kokoisen alueen, jonka asukkaista vuonna 2006 oli katolilaisia 20,4 %.
Vuodesta 1940 Berbérati oli apostolinen prefektuuri ja vuodesta 1952 apostolinen vikariaatti. 14. syyskuuta 1955 perustettiin Berbératin hiippakunta, joka toimii Banguin alaisuudessa. Berbérati menetti alueitaan, kun Bossangoan apostolinen prefektuuri (1959) ja Bouarin hiippakunta (1978) perustettiin.
Berbératissa on tuomiokirkko ja lisäksi vanha Sainte Anne -tuomiokirkko.
Johtajat

Pietro Alcantara da Habas (1941–52)
Alphonse-Célestin-Basile Baud (1954–79)
Jérôme-Michel-Francis Martin (1987–1991)
Agostino Giuseppe Delfino (1991–2010)
Dennis Kofi Agbenyadzi (2012–)
Being Human

| Being Human |
| --- | --- |

Kestoaika:  58 minuuttia
Luoja(t):  Toby Whithouse
Pääosissa:   Aidan Turner  Lenora Crichlow  Russell Tovey  Sinead Keenan  Michael Socha  Damien Molony  Kate Bracken 
Alkuperämaa:  Iso-Britannia
Alkuperäiskieli:  englanti
Verkko:   BBC Three
Esitetty:  18.02.2008 – 10.03.2013
Tuotantokausia:  5
Jaksoja:  37
Vastaava(t) tuottaja(t):  Matthew Bouch
Säveltäjä(t):  Richard Wells
Aiheesta muualla
Virallinen sivusto
IMDb 
Being Human on brittiläinen yliluonnollisista olennoista kertova televisiosarja, jonka on luonut Toby Whithouse. Sarjassa tavallisten ihmisten keskuudessa elää muun muassa aaveita, vampyyreja ja ihmissusia. Being Human alkoi BBC Three-kanavalla vuonna 2008 ja päättyi vuonna 2013.
Sarjasta on tehty spin off -sarja Becoming Human vuonna 2011 sekä yhdysvaltalainen samanniminen uusintafilmatisointi vuosina 2011–2014.
Rooleissa > Päähahmot

| 0 | 1 | 2 |
| --- | --- | --- |
|  Aidan Turner  | … |  Mitchell (kaudet 1-3)   |
|  Lenora Crichlow  | … |  Annie (kaudet 1-4)   |
|  Russell Tovey  | … |  George Sands (kaudet 1-3)   |
|  Sinead Keenan  | … |  Nina Pickering (kaudet 1-3)   |
|  Michael Socha  | … |  Tom McNair (kaudet 3-5)   |
|  Damien Molony  | … |  Hal (kaudet 4-5)   |
|  Kate Bracken  | … |  Alex Millar (5. kausi)   |
|  Steven Robertson  | … |  Dominic Rook (5. kausi)   |
Rooleissa > Sivuhahmot

| 0 | 1 | 2 |
| --- | --- | --- |
|  Jason Watkins  | … |  Herrick   |
|  Andrew Gower  | … |  Cutler   |
|  Lyndsey Marshal  | … |  Lucy Jaggat   |
|  Donald Sumpter  | … |  Kemp   |
|  Gina Bramhill  | … |  Eve   |
|  Philip Davis  | … |  Kapteeni Hatch   |
|  Mark Williams  | … |  Vampyyriarkistonhoitaja Regus   |
Aiheesta muualla

Being Human Internet Movie Databasessa (englanniksi)
Berchtesgadenin kansallispuisto

Berchtesgadenin kansallispuisto on luonnonsuojelualue Saksassa, Alpeilla Baijerin eteläosassa. Sen tyypillisiä maisemaelementtejä ovat kallioalueet, kivikkorinteet ja alppiniityt. Tasangoilla kasvaa pensasleppää ja vuorimäntyjä. Tunnettuja eläinlajeja ovat vuorikauris, murmeli, maakotka, metsäjänis ja alppisalamanteri. Kasvilajeista mainitaan horminia, alppinukki ja kääpiöalppiruusu.
Puisto on perustettu vuonna 1978.
Aiheesta muualla

Kuvia tai muita tiedostoja aiheesta Berchtesgadenin kansallispuisto Wikimedia Commonsissa
Saksan kansallispuistot
Ala-Saksin Vattimeren kansallispuisto
Baijerin metsän kansallispuisto
Berchtesgadenin kansallispuisto
Eifelin kansallispuisto
Etu-Pommerin bodden-maiseman kansallispuisto
Hainichin kansallispuisto
Hampurin Vattimeren kansallispuisto
Harzin kansallispuisto
Hunsrück-Hochwaldin kansallispuisto
Jasmundin kansallispuisto
Kellerwald-Ederseen kansallispuisto
Müritzin kansallispuisto
Oderin alemman jokilaakson kansallispuisto
Saksin Sveitsin kansallispuisto
Schleswig-Holsteinin Vattimeren kansallispuisto
Schwarzwaldin kansallispuisto
Bernard Baudoux

| Mitalit> Maa:   Ranska.Miesten miekkailu. Olympialaiset  | Mitalit> Maa:   Ranska.Miesten miekkailu. Olympialaiset  | Mitalit> Maa:   Ranska.Miesten miekkailu. Olympialaiset  | Maa:   Ranska> Miesten miekkailu. |
| --- | --- | --- | --- |
|  Hopeaa | Melbourne 1956 | floretti, joukkuekilpailu |  |
Bernard Paul Arthur Baudoux (31. toukokuuta 1928 Soissons – 11. huhtikuuta 2024 Monségur) oli ranskalainen miekkailija. Hän kilpaili vuoden 1956 kesäolympialaisissa Melbournessa ja oli siellä mukana saamassa hopeaa floretin joukkuekilpailussa.
Aiheesta muualla

Bernard Baudoux Kansainvälinen olympiakomitea. (englanniksi)
Autonomous spaceport drone ship

| Autonomous spaceport drone ship |
| --- | --- |
 Ilmakuva ASDS:stä
Tyyppi:  Kansiproomu (1998–2014),  rakettien laskeutumisalusta (2014–)
Lippuvaltio:   Yhdysvallat
Aiemmat nimet:  Marmac 300
Omistaja:  SpaceX
Aiemmat omistajat:  Marmac LLC
Rakennustelakka:  Gulf Coast Fabrication Pearlington, Mississippi
Luovutettu:  1. toukokuuta 1998
Tekniset tiedot
Pituus:  91,4 m m
Leveys:  51,8 m m
Korkeus:  6,0 m m
Bruttovetoisuus (GT):  4422 GT
Autonomous spaceport drone ship (ASDS) oli proomun pohjalle rakennettu laskeutumisalusta, jota SpaceX käytti rakettiensa ensimmäisten vaiheiden laskeutumiskokeissa. Aluksella oli merkittävä rooli SpaceX:n rakettien uudelleenkäyttösuunnitelmissa, joilla yhtiö tähtää alentamaan merkittävästi laukaisujen hintoja. SpaceX suunnitteli aluksen käyttöä kelluvana laukaisualustana, jossa raketin ensimmäinen vaihe tankattaisiin uudelleen, ja lähetettäisiin paluulennolle lähtöpaikkaansa. Yhtiö ei kuitenkaan ole ilmoittanut suunnitelmalle minkäänlaista aikataulua.
ASDS pystyi pitämään paikkansa kolmen metrin tarkkuudella kovassakin merenkäynnissä satelliittinavigoinnin, dynaamisen paikannusjärjestelmän ja ruoripotkurien avulla.
ASDS rakennettiin Marmac 300 -nimisen kansiproomun pohjalta vuoden 2014 lopulla, ja otettiin ensi kertaa käyttöön CRS-5-laukaisun aikana. Raketin ensimmäisen vaiheen laskeutuminen ei onnistunut täydellisesti tällä lennolla, sillä vaikka se onnistui laskeutumaan oikeaan paikkaan, se laskeutui suurella nopeudella.
Tammikuussa 2015 SpaceX:n toimitusjohtaja Elon Musk ilmoitti Twitterissä, että ASDS nimetään "Just Read the Instructionsiksi".
Historia

Pearlingtonissa, Mississippissä toimiva Gulf Coast Fabrication rakensi Marmac 300 -kansiproomun (CG No. 1063184) hinaajia ja lauttoja operoivalle McDonough Marine Servicelle vuonna 1998. Proomu oli valmistuessaan 88 metriä pitkä ja 30 metriä leveä, ja sen syväys oli noin kuusi metriä.
Proomu siirtyi uuteen käyttöön 2014, kun SpaceX hankki sen käyttöönsä rakettien laskeutumiskokeita varten. Proomun kantta jatkettiin pituussuunnassa 91-metriseksi ja leveyssuunnassa 52-metriseksi. Alus sai myös Thrustmasterin valmistaman ruoripotkurijärjestelmän. Proomu on miehittämätön ja sen ohjausjärjestelmä pystyy toimimaan itsenäisesti, mutta sitä voidaan myös ohjata toisesta lähistöllä olevasta aluksesta. ASDS:n kotisatama on tällä hetkellä Floridan Jacksonville.
Alkuperäinen ASDS palautettiin omistajalleen alkuperäiseen käyttöönsä kesäkuussa 2015.
Sisaralukset

ASDS:llä oli kesäkuussa 2015 kaksi Marmac 300:n pohjalle rakennettua sisaralusta: Of Course I Still Love You, sekä toinen, Tyyneenmereen laskeutuville rakettivaiheille tarkoitettu alus.
A Shortfall of Gravitas korvaa Of Course I Still Love You -aluksen.
Aiheesta muualla

Kuvia tai muita tiedostoja aiheesta Autonomous spaceport drone ship Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Autonomous spaceport drone ship
Of Course I Still Love You
Käännös suomeksi
Luettelo Konneveden julkisista taideteoksista ja muistomerkeistä

Luettelo Konneveden julkisista taideteoksista ja muistomerkeistä sisältää Konneveden kunnassa olevat pysyvät patsaat, muistomerkit ja muistolaatat.
Tämä luettelo on osa valtakunnallista Suomen julkisten taideteosten ja muistomerkkien luettelointia. Luettelossa on pysyvästi julkisilla paikoilla olevia taideteoksia, muistomerkkejä ja muistolaattoja sekä hautausmailla olevia yleisiä muistomerkkejä ja patsaita. Luettelossa ei mainita rakennusten sisällä ja suljetuilla sisäpihoilla olevia julkisia teoksia eikä yksittäisten hautojen veistoksia. Teokset ovat luettelossa nimensä mukaisessa aakkosjärjestyksessä. Sijaintipaikka on puiston, aukion, rakennuksen tai muun vastaavan nimi ja/tai katuosoite. Alue tarkoittaa kaupunginosaa/kunnanosaa, taajamaa, kylää, osa-aluetta tai asuinaluetta. Karttalinkki osoittaa teoksen sijaintipaikan kymmenien metrien tarkkuudella. Paljastusvuosi on teoksen julkistuksen tai paljastuksen vuosi sijaintipaikalla (suluissa on mainittu valmistumisvuosi, jos se poikkeaa huomattavasti paljastusvuodesta).
| Julkinen teos | Paikka | Alue | Kartalla | Tekijä | Paljastusvuosi | Kuva | WD |
| --- | --- | --- | --- | --- | --- | --- | --- |
| Anima Vitae | Keskuspuisto (eli Toripuisto), Kauppatie 24 | Konneveden kirkonkylä | 62.6283°N, 26.2887°E | Pynnönen, TuomasTuomas Pynnönen | 2014 |  |  |
| Lossionnettomuudessa 1956 hukkuneiden muistomerkki | Kivisalmen rannassa Konneveden puolella | Kivisalmi | 62.6651°N, 26.5656°E |  |  |  |  |
| Karjalaan jääneiden muistomerkki | Hautausmaa, Myllyntie 65 | Konneveden kirkonkylä | 62.6379°N, 26.3266°E |  |  |  |  |
| Koskikara | Siikakoski (kivellä tai rannalla Siikakosken sillan lähellä, muistolaatta kiinnitetty siltaan, paikkalinkki suuntaa-antava) | Siikakoski | 62.617°N, 26.3437°E | Alonen, SamuliSamuli Alonen | 2002 |   |  |
| Pietari Brahen tien muistomerkki | Kauppatie 25 | Konneveden kirkonkylä | 62.628°N, 26.2863°E |  | 2006 |  |  |
| Raivaajapatsas | Maijankuja 1 (Toripuisto) | Konneveden kirkonkylä | 62.6284°N, 26.2879°E |  | 1989 |  |  |
| Sankarimuistomerkki | Hautausmaa, Myllyntie 65 | Konneveden kirkonkylä | 62.6378°N, 26.3262°E | Koskinen, PauliPauli Koskinen | 1959 |  |  |
| Sotaanlähdön muistomerkki | Nuorisotalo Kukkulan piha, Sirkantie 2 | Konneveden kirkonkylä | 62.6269°N, 26.2792°E |  | 1989 |  |  |
| Sydänmaa-Hintikoiden muistokivi | Raivaajapatsaan vieressä, Maijankuja 1 (Toripuisto) | Konneveden kirkonkylä | 62.6284°N, 26.2878°E |  | 2005 |  |  |
| Urho Kekkosen muistokivi | Siikakoski (Sirkkamäentie 220) | Siikakoski | 62.6169°N, 26.3442°E |  | 1990 |  |  |
Bernardo José Bueno Miele

Bernardo José Bueno Miele (10. syyskuuta 1923 – 22. joulukuuta 1981) oli brasilialainen roomalaiskatolinen arkkipiispa. Hänet vihittiin papiksi 8. joulukuuta 1950 ja nimitettiin Campinasin arkkihiippakunnan vihkipiispaksi sekä Bararusin titulaaripiispaksi 22. marraskuuta 1962. Hänet konsekroi piispaksi Antônio Maria Alves de Siqueiran ja Agnelo Rossin avustama Paulo de Tarso Campos 10. helmikuuta 1963.
Bueno Miele sai 25. tammikuuta 1967 nimitykset Ribeirão Preton arkkihiippakunnan koadjuuttoriarkkipiispaksi ja Uppennan titulaariarkkipiispaksi. Hänestä tuli Ribeirão Preton arkkipiispa 12. heinäkuuta 1972, ja hän kuoli virassa 58-vuotiaana. Hän osallistui Vatikaanin toiseen kirkolliskokoukseen.
Bernardo Johannes Bahlmann

Bernardo Johannes Bahlmann (s. 10. joulukuuta 1960 Visbek) on saksalaissyntyinen, Brasiliassa toimiva roomalaiskatolinen piispa. Hän liittyi fransiskaaneihin 4. lokakuuta 1991 ja sai pappisvihkimyksensä 12. heinäkuuta 1997. Hänet nimitettiin Óbidosin prelaatiksi 28. tammikuuta 2009, ja piispaksi vihkiminen seurasi 9. toukokuuta. Pääkonsekraattorina toimi Felix Genn, jota avustivat Martinho Lammers ja Heinrich Timmerevers.
Bahlmann asetettiin virkaansa prelaattina 23. toukokuuta 2009. Hän sai 9. marraskuuta 2011 nimityksen Óbidosin piispaksi.
Bernardo Daddi

Bernardo Daddin maalaus 1340-luvulta
Bernardo Daddi oli varhaisen italialaisen renessanssin taidemaalari. Hän oli Giotto di Bondonen oppilas.
Daddi kuului alansa huippuihin aikansa Firenzessä. Hän sai mahdollisesti vaikutteita sienalaisesta taiteesta. Hänen elinvuosistaan ei ole tietoa, mutta hänen tiedetään vaikuttaneen ainakin aikavälillä 1312–1347.
Bernardo Enrique Witte

Bernardo Enrique Witte OMI (27. heinäkuuta 1926 Vardingholt – 21. helmikuuta 2015) oli saksalaissyntyinen, koko uransa Argentiinassa luonut roomalaiskatolinen piispa. Hänet vihittiin papiksi 11. huhtikuuta 1954 ja nimitettiin La Riojan hiippakunnan johtoon 14. huhtikuuta 1977. Piispaksi vihkiminen seurasi 20. toukokuuta. Pääkonsekraattorina toimi Ítalo Severino Di Stéfano, jota avustivat Cándido Genaro Rubiolo ja Sinforiano Lucas Rojo. Witte asetettiin virkaansa 5. kesäkuuta.
Witte sai 8. heinäkuuta 1992 nimityksen Concepciónin piispaksi, jonka virkaan hänet asetettiin 30. elokuuta. Hän jäi eläkkeelle 28. heinäkuuta 2001.
Batman and Harley Quinn

| Batman and Harley Quinn |
| --- | --- |

Ohjaaja:  Sam Liu
Käsikirjoittaja:   Bruce Timm  Jim Krieg 
Tuottaja:  Benjamin Melniker Michael Uslan
Säveltäjä:  Kristopher Carter
Pääosat:   Kevin Conroy  Melissa Rauch  Loren Lester 
Valmistustiedot
Valmistusmaa:  Yhdysvallat
Tuotantoyhtiö:  Warner Bros. Animation
Levittäjä:  Warner Bros. Home Entertainment HBO Max
Ensi-ilta:  2017
Kesto:  74 min
Alkuperäiskieli:  englanti
Aiheesta muualla
IMDb 
AllMovie
Batman and Harley Quinn on vuonna 2017 julkaistu Warner Bros. Animationin tuottama animaatioelokuva, joka perustuu DC Comicsin supersankari Batmaniin. Elokuvan ohjasi Sam Liu ja käsikirjoittivat Bruce Timm sekä Jim Krieg. Timmin mukaan Batman and Harley Quinn kirjoitettiin sopivaksi DC-animaatiouniversumin maailmaan, mutta hän pitää elokuvaa silti oma itsenäisenä teoksenaan.
Juoni

Mykkymuratti ja Floronic Man aikovat muuttaa kaikki maapallon elävät olennot kasvihybrideiksi, lopettaakseen ihmisiä kohtelemasta luontoa vääriin. Estääkseen tämän, Batman ja Nightwing joutuvat liittoutumaan Muratin parhaan ystävän, Harley Quinnin kanssa.
Ääninäyttelijät

| 0 | 1 | 2 |
| --- | --- | --- |
|  Kevin Conroy  | … |  Batman   |
|  Melissa Rauch  | … |  Harley Quinn   |
|  Loren Lester  | … |  Nightwing   |
|  Paget Brewster  | … |  Myrkkymuratti   |
|  Kevin Michael Richardson  | … |  Floronic Man   |
|  John DiMaggio  | … |  Rämeen olento   |
|  Trevor Devall  | … |  Bobby Liebowitz   |
|  Rob Paulsen  | … |  Tri. Harold Goldblum   |
|  Bruce Timm  | … |  Booster Gold   |
Batman Forever: The Arcade Game

| Batman Forever: The Arcade Game |
| --- | --- |

Kehittäjä:  Iguana Entertainment
Julkaisija:  Acclaim
Julkaistu:  NA 3. joulukuuta 1996EU 15. joulukuuta 1996JP 14. helmikuuta 1997
Lajityyppi:  beat ’em up
Pelimuoto:  yksinpeli, kaksinpeli
Ikäluokitus:  ESRB: Kaikenikäisille 
Alusta:  kolikkopeli, PlayStation, Sega Saturn, DOS, kolikkopeli
Lisää peliartikkeleitaVideopelien teemasivulla
Infobox OK : 
Batman Forever: The Arcade Game (lyhyesti Batman Forever) on Iguana Entertainmentin kehittämä ja Acclaimin julkaisema beat ’em up. Peli on julkaistu vuonna 1996 kolikkopelinä, PlayStationille, Sega Saturnille ja DOS:lle.
Peli perustuu samannimiseen elokuvaan ja DC Comicsin sarjakuvahahmoon Batmaniin
Pelattavuus

Pelaajalla on käytössään pelattavista hahmoista Batman ja Robin. Pelissä on yhteensä yhdeksän eri tasoa, joissa pääosin on vastassa Kaksinaaman ja Arvuuttajan käskyttämiä pikkurikollisia.